Ο **Ανδρέας Βύρας** είναι Ελληνοκύπριος πολιτικός, δήμαρχος Λάρνακας.

Βιογραφικά στοιχεία
-------------------

Γεννήθηκε στη Λάρνακα το 1978. Είναι παντρεμένος με την Άντρεα Χριστοδούλου. Σπούδασε στο Τμήμα Δημόσιας Διοίκησης και Διοίκησης Επιχειρήσεων µε ειδικότητα στη Χρηµατοοικονοµική στο Πανεπιστήμιο Κύπρου. Έπειτα, απέκτησε μεταπτυχιακό στη Διοίκηση Επιχειρήσεων, MBA από το Πανεπιστήμιο του Σαουθάμπτον.

Επαγγελματική και πολιτική σταδιοδρομία
---------------------------------------

To 2002 επέστρεψε στην Κύπρο. Για δύο χρόνια εργάστηκε στην υπηρεσία ΦΠΑ του Υπουργείο Οικονοµικών. Στη συνέχεια, αποχώρησε οικειοθελώς από τη δημόσια υπηρεσία και εργάστηκε για δέκα και πλέον χρόνια στο Συνεργατικό Ταμιευτήριο Αμμοχώστου–Λάρνακας, αρχικά ως Εσωτερικός Ελεγκτής και ακολούθως ως Γενικός Διευθυντής-Γραμματέας. Από το 2015 μέχρι και την εκλογή του στο αξίωμα του Δημάρχου Λάρνακας εργαζόταν ως Διευθυντικό Στέλεχος της Συνεργατικής Κεντρικής Τράπεζας.

Στις 18 Δεκεμβρίου 2016 εξελέγη στο αξίωμα του Δημάρχου Λάρνακας υποστηριζόμενος από το ΑΚΕΛ. Κατά την εκλογή αποτέλεσε το νεότερο δήμαρχο στην ιστορία του Δήμου Λάρνακας. Ακολούθως εκλέγηκε πρόεδρος της Ένωσης Δήμων Κύπρου.

Κοινωνική, συνδικαλιστική και πολιτική δράση
--------------------------------------------

Κατά τη διάρκεια των σπουδών του ανέπτυξε έντονη συνδικαλιστική δράση και συμμετείχε στις αντίστοιχες φοιτητικές ενώσεις Πανεπιστημίου Κύπρου και Αγγλίας. Ήταν για τρία χρόνια µέλος της Φοιτητικής Ένωσης του Πανεπιστημίου Κύπρου (ΦΕΠΑΝ). Διετέλεσε ταμίας του Δημοτικού Συμβουλίου Νεολαίας Λάρνακας και από το 2003 μέχρι το 2009 µέλος του Διοικητικού Συμβουλίου του Οργανισμού Νεολαίας Κύπρου. Από το 2009 μέχρι το 2013, διετέλεσε Πρόεδρος του Διοικητικού Συμβουλίου του Οργανισμού Νεολαίας Κύπρου και παράλληλα Αντιπρόεδρος του Διοικητικού Συμβουλίου του Αντιναρκωτικού Συµβουλίου Κύπρου.

Κατά τη διάρκεια της Κυπριακής Προεδρίας του Συμβουλίου της Ευρωπαϊκής Ένωσης το 2012, προέδρευσε της Συνάντησης Γενικών Διευθυντών για θέματα νεολαίας. Επίσης, αντιπροσώπευσε την Κύπρο σε δεκάδες συναντήσεις για θέματα νεολαίας τόσο σε επίπεδο Ευρωπαϊκής Ένωσης όσο και σε επίπεδο Συμβουλίου της Ευρώπης.

Διετέλεσε επίσης για σειρά ετών μέλος του Κεντρικού και Εκτελεστικού Συμβουλίου της ΕΔΟΝ και εξελέγη μέλος της κεντρικής επιτροπής του ΑΚΕΛ στο 21ο Συνέδριο το 2010.

Αθλητική δράση
--------------

Αποτέλεσε για μικρό χρονικό διάστημα πρόεδρος του αθλητικού σωματείου Νέα Σαλαμίνα Αμμοχώστου. Ανέλαβε πρόεδρος του σωματείου τον Ιούνιο του 2013. Αναγκάστηκε να παραιτηθεί τον Σεπτέμβριο του ίδιου έτους επειδή η Κεντρική Τράπεζα της Κύπρου, στα πλαίσια του προγράμματος εξυγίανσης της κυπριακής οικονομίας, καθόρισε νέες ρυθμίσεις και κανονισμούς για τα Συνεργατικά Ταμιευτήρια. Ως εκ τούτου, ο Ανδρέας Βύρας δεν μπορούσε πλεόν να βρίσκεται στη διοίκηση της Συνεργατικής Κεντρικής Τράπεζας και παράλληλα να είναι πρόεδρος αθλητικού σωματείου.

Παραπομπές
----------

1. 1 2 3 4  «Βιογραφικό Ανδρέα Βύρα». *www.larnaka.org.cy*. Δήμος Λάρνακας. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
2. ↑  «Ανδρέας Βύρας: Το προφίλ του, η επαγγελματική του ανέλιξη και οι απόψεις του για τη Λάρνακα με στόχο να γίνει καλύτερη και ποιοτικότερη…». *Larnakaonline.com.cy*. 29 Απριλίου 2016. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
3. ↑  «Ανδρέας Βύρας: «Πρώτος στόχος η συνεργασία με όλους»». *Larnakaonline.com.cy*. 19 Δεκεμβρίου 2016. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
4. ↑  «Λάρνακα: Δήμαρχος ο Ανδρέας Βύρας». 2016-12-18. Αρχειοθετήθηκε από το πρωτότυπο στις 2017-02-04.. Ανακτήθηκε στις 2017-02-04.
5. ↑  «Νέος πρόεδρος της Ένωσης Δήμων ο Ανδρέας Βύρας». 2017-02-20. Αρχειοθετήθηκε από το πρωτότυπο στις 2017-07-05.. Ανακτήθηκε στις 2017-07-05.
6. ↑  «Βιογραφικό υποψηφίου δημάρχου Λάρνακας Ανδρέα Βύρα». *www.sigmalive.com*. 5 Δεκεμβρίου 2016. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
7. ↑  «Σαλαμιναίος (Δήμαρχος)». *Protathlima.com*. 18 Δεκεμβρίου 2016. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
8. ↑  «Βύρας, Λάρνακα, Σαλαμίνα». *www.kerkida.net*. 18 Δεκεμβρίου 2016. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
9. ↑  themasports.com (18 Δεκεμβρίου 2016). «Πρώην πρόεδρος ομάδας κατάφερε να εκλεγεί Δήμαρχος...». *www.themasports.com*. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
10. ↑  Δημητρίου, Κυριάκος (4 Ιουνίου 2013). «Τα ηνία στον Ανδρέα Βύρα | News». *www.sigmalive.com*. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.
11. ↑  «Επικεφαλής ο Σίμος Ιωάννου (αναγκαστικά φεύγει ο Βύρας από τη Σαλαμίνα)». *www.eprovoli.com*. 24 Σεπτεμβρίου 2013. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.

Πηγές
-----

* «Βιογραφικό Ανδρέα Βύρα». *www.larnaka.org.cy*. Δήμος Λάρνακας. Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 4 Φεβρουαρίου 2017.

| Πολιτικά αξιώματα
 |
| --- |
| ΠροκάτοχοςΑνδρέας Λουρουτζιάτης | **Δήμαρχος Λάρνακας**1 Ιανουαρίου 2017 – | Διάδοχος- |